

**Europske nagrade za promicanje poduzetništva** identificiraju i prepoznaju najuspješnije promotore poduzetništva i poduzetničkog duha diljem Europe, predstavljaju najbolje prakse i politike za razvoj poduzetništva, podižu svjesnost o dodanoj vrijednosti poduzetništva i potiču i nadahnjuju potencijalne poduzetnike.

Šest je kategorija:

* **Promicanje poduzetničkog duha**

Prepoznaje inicijative na nacionalnoj, regionalnoj ili lokalnoj razini koje promiču poduzetničko razmišljanje, posebno među mladima i ženama.

* **Ulaganje u poduzetničke vještine**

Prepoznaje inicijative na nacionalnoj, regionalnoj ili lokalnoj razini za poboljšanje poduzetničkih, upravljačkih i vještina zaposlenika

* **Potpora digitalnoj tranziciji**

Prepoznaje inicijative kojima se podupire digitalna tranzicija poduzeća koja im omogućuju razvoj, plasiranje na tržište i upotrebu digitalnih tehnologija, proizvoda i usluga bilo koje vrste.

* **Poboljšanje poslovnog okruženja i potpora internacionalizaciji poslovanja**

Prepoznaje inovativne politike i inicijative na nacionalnoj, regionalnoj ili lokalnoj razini, koje Europu čine najatraktivnijim mjestom za pokretanje poslovanja, upravljanje njime, njegov rast i rast na jedinstvenom tržištu, pojednostavljenje zakonodavnih i administrativnih postupaka za poduzeća i provedbu načela "počnimo od malih" u korist malih i srednjih poduzeća.

* **Potpora održivoj tranziciji** prepoznaje politike i inicijative na nacionalnoj, regionalnoj ili lokalnoj razini koje podupiru održivu tranziciju i podržavaju ekološke aspekte kao što su kružno gospodarstvo, klimatska neutralnost, čista energija, učinkovitost resursa ili bioraznolikost kroz, na primjer, održivi razvoj vještina i pronalaženje poslovnih partnera, kao i financiranje.
* **Odgovorno i uključivo poduzetništvo**

Prepoznaje nacionalne, regionalne ili lokalne inicijative javne uprave ili javno-privatnih partnerstava te MSP-e koje promiču društvenu odgovornost među malim i srednjim poduzetnicima. Ova kategorija će prepoznati i napore na promicanju poduzetništva među ugroženim skupinama kao što su nezaposleni, osobito dugotrajno nezaposlene osobe, legalni migranti, osobe s invaliditetom ili pripadnici etničkih manjina.

**Velika nagrada žirija** može biti dodijeljena inicijativi iz bilo koje kategorije i bit će dodijeljena onoj prijavi koja će se smatrati najkreativnijom i koja najviše nadahnjuje poduzetničke inicijative u Europi.

Dakle, ako ste tijelo javne, regionalne ili lokalne vlasti, javno-privatno partnerstvo na nacionalnoj, regionalnoj ili lokalnoj razini ili MSP[[1]](#footnote-1)\* iz bilo kojeg dijela EU-u ili pridruženih zemalja u programu COSME, i radili ste na uspješnoj inicijativi koja je potakla vaše gospodarstvo bilo na nacionalnoj, regionalnoj ili lokalnoj razini, svakako sudjelujte!

Odabir se provodi u dvije faze: tek po prolasku kroz početnu fazu odabira na nacionalnoj razini kandidature će se razmotriti za Europske nagrade. Žiri sastavljen od vrlo uglednih članova odabrati će konačne pobjednike koji će biti objavljeni na svečanoj dodjeli nagrada u studenom 2023. godine.

Detaljne informacije o nagradama:



EEPA je inicijativa Europske komisije,

Glavna uprava za unutarnje tržište, industriju, poduzetništvo te mala i srednja poduzeća (DG GROW)

Više o natjecanju možete doznati kod svoje nacionalne osobe za kontakt:

|  |  |
| --- | --- |
|  | REPUBLIKA HRVATSKA Ministarstvo gospodarstva i održivog razvojaUprava za industriju, poduzetništvo i obrt |

**Mislav Marciuš**

**SME Sherpa / EEPA koordinator**

Ulica grada Vukovara 78

10 000 Zagreb

Tel. + 385 1 610 9758

e-mail: mislav.marcius@mingor.hr

1. \* primjenjivo samo za kategoriju „Odgovorno i uključivo poduzetništvo“; Mala i srednja poduzeća koja potpadaju pod definiciju malih i srednjih poduzeća kako je navedeno u definiciji malih i srednjih poduzeća (https://single-market-economy.ec.europa.eu/smes/sme-definition\_en) prikladna su za prijavu [↑](#footnote-ref-1)